stanford-oval/wikipedia huggingface dataset:
Tate We Made It
הערות שוליים

↑  פלד, מופע השקה לאלבום החדש, באתר אינסטגרם, 9 בינואר 2023
↑  פלד, TATE WE MADE IT 27/2/23, באתר אינסטגרם, 14 בפברואר 2023
↑  דור מאיר מועלם, ‏הגיע הזמן שנדבר על הקריירה של בן אל תבורי, באתר ‏מאקו‏, 23 בפברואר 2023
↑  דור מאיר מועלם, ‏במקום לעשות אצבע משולשת ולחגוג את ההצלחה, פלד העדיף להישען לאחור, באתר ‏מאקו‏, 6 במרץ 2023
↑  Weekly Top Albums Israel, באתר Spotify Charts,‏ 2 במרץ 2023
↑  גיל משעלי, ‏הטיקטוק גילה את "עזבת ת'בית" של פלד, ולא מרפה ממנו, באתר ‏מאקו‏, 7 באוגוסט 2023
| --- | --- |
בקרת זהויות :  MusicBrainz release group: ab428366-10f4-40fd-bfc4-b99eb8d59fb2
רכבת גרייט וסטרן

הפניה [[הרכבת המערבית הגדולה][
Clarity (שיר)

Clarity (בעברית: בהירות) היא שיר של המוזיקאי הרוסי-גרמני זד בהשתתפות הזמרת הבריטית פוקסס. השיר הוא הסינגל השלישי מתוך אלבום הבכורה שלו באותו השם. השיר נכתב על ידי זד, מת'יו קומה, פורטר רובנסון וסקיילר גריי, ופורסם באייטונס ב-2 באוקטובר 2012. בהמשך, פורסם גם אלבום רמיקסים באותו השם ב-12 בפברואר 2013 תחת חסותה של אינטרסקופ רקורדס. זד פרסם מיקס של השיר באופן בלעדי ב-Beatport ב-12 בנובמבר 2012.
כאשר זד הקשיב לשיר "Youth" של פוקסס, הוא פנה אליה דרך הסקייפ שלה וביקש ממנה להיות הסולנית של "Clarity". לאחר שפוקסס חקרה על זד בוויקיפדיה, היא קיבלה את ההצעה. ביוני 2014, בעקבות ההצלחה של "Stay the Night" בהשתתפות היילי ויליאמס, ארצות הברית, Clarity פורסם מחדש, והפעם הגיע למקום ה-27, בהשוואה לפעם הקודמת, בה הגיעה למקום ה-29. ובסופו של דבר הוסמך השיר לתואר כסף דרך BPI בעקבות הזרמה רבה של השיר.
המיני-אלבום של הרצועה פורסם ב-18 בפברואר 2013. הוא כולל עשרה רמיקסים שנעשו על ידי טייסטו, הדהונטרז ופאנקגנדה, בין היתר. מדצמבר 2012 עד 4 בפברואר 2013, אירח זד תחרות רמיקס על הרצועה, אליה נרשמו 982. הזוכה היה רמיקס מאת טום בודין.
"Clarity" אף זכה בפרס גראמי עבור הקלטת הדאנס הטובה ביותר בטקס פרסי גראמי ה-56, והפך לזכייה הראשונה של השניים.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 13 |  |
|  איטליה | מצעד הסינגלים האיטלקי | 38 |  |
|  אירלנד | מצעד הסינגלים האירי | 39 |  |
|  ארצות הברית | בילבורד הוט 100 | 8 |  |
|  ברזיל | טופ 100 ברזיל | 51 |  |
|  גרמניה | GfK – טופ 100 | 94 |  |
|  הולנד | מצעד 40 הסינגלים ההולנדיים | 81 |  |
|  הממלכה המאוחדת | מצעד הסינגלים הבריטי | 27 |  |
|  ולוניה | אולטראטופ 40 | 11 |  |
|  ניו זילנד | המצעד הניו זילנדי הרשמי | 13 |  |
|  סלובקיה | ČNS IFPI | 36 |  |
|  סקוטלנד | מצעד הסינגלים הסקוטי | 22 |  |
|  פלנדריה | אולטראטופ 50 | 38 |  |
|  צ'כיה | ČNS IFPI | 38 |  |
|  קנדה | קנדה הוט 100 | 17 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 6× פלטינה | 6,000,000 |
סיכום
| בכל העולם | — | 6,000,000 |
הערות שוליים

↑  "זד בהשתתפות פוקסס - Clarity (רמיקס של טום בודין)". SoundCloud. 2013-01-08.
↑  Gold & Platinum, RIAA (באנגלית אמריקאית)
| זד |
| --- | --- | --- |
| דיסקוגרפיה | דיסקוגרפיה |  |
| Clarity | "Shave It" • "Spectrum" • "Clarity" • "Stay the Night" • "Push Play" |  |
| True Colors | "I Want You to Know" • "Beautiful Now" • "Papercut"  • "True Colors" |  |
| השתתפות בסינגלים | "Break Free" • "Starving" • "365" |  |
| סינגלים שיווקיים | "Addicted to a Memory" • "Bumble Bee" |  |
| שירים נוספים | "Find You" • "Candyman" • "Stay" • "Get Low" • "The Middle" • "Happy Now" • "Lost in Japan (Remix)" • "Good Thing" • "Funny" • "Inside Out" |  |
| הפקת סינגלים | "I Don't Like You" • "Beauty and a Beat" • "Heaven" • "Artpop" ("G.U.Y." • "Aura") |  |
| --- | --- |
בקרת זהויות :  MusicBrainz release group: d7b72274-fc87-475c-9430-8ee41093f288  MusicBrainz work: 1d71f79b-49e7-46dd-99e9-13bb102a4454
ברק שחור

ערך זה עוסק בגיבור-על של DC קומיקס. אם התכוונתם לסדרת הלייב אקשן, ראו .
| --- | --- |

ברק שחור, כפי שהופיע על עטיפת החוברת Final Crisis: Submit #1 מדצמבר 2008, אמנות מאת מת'יו קלארק ורודולפו מיליארי.
 סוג:  גיבור-על
 הוצאה לאור:  DC קומיקס
 הופעה ראשונה:  Black Lightning #1 (אפריל 1977)
 יוצרים:  טוני איזבלה טרוור וון אידן
 גילום הדמות:  קרס ויליאמס, במפר רובינסון, קארי פייטון, בלייר אנדרווד 
 מידע
 שם אמיתי:  ג'פרסון מייקל פירס
 סטטוס:  פעיל
 מקצוע:  מורה בתיכון, גיבור-על, לוחם צדק, אמן לחימה
 כוחות:  הפקת חשמל והפעלת מניפולציה על חשמל, הפקת שדה כוח, תעופה מוגבלת
 חבר בקבוצה:  אאוטסיידרס
 חבר לשעבר בקבוצה:  ליגת הצדק
 אזרחות:  ארצות הברית 
 דמויות קשורות
 משפחה:  אלווין פירס (אב, מת) לין סטיוארט (אשה) אניסה וג'ניפר פירס (בנות)
 אויבים:  Tobias Whale, Painkiller 
 
ברק שחור (באנגלית: Black Lightning) הוא דמות משנה בדיונית של גיבור-על המופיעה בחוברות הקומיקס ביקום DC של DC קומיקס. הדמות הופיעה לראשונה בחוברת Black Lightning #1 מאפריל 1977 ונוצרה על ידי הכותב טוני איזבלה והמאייר טרוור וון אידן. הדמות היא אחת מבין האפרו-אמריקאים הראשונים בתולדות הקומיקס.
ברק שחור הוא האלטר אגו של ג'פרסון מייקל פירס, משתתף המשחקים האולימפיים בענף קרב עשר וזוכה מדליית זהב, אשר חזר לשכונת מצוקה בה נולד בדרום מטרופוליס עם אשתו לין סטיוארט ובתו אניסה כדי להפוך למנהל בית הספר התיכון המקומי. השכונה עצמה נפלה קורבן לכנופיית פשע מאורגן, תאגידים מושחתים ופוליטיקאים בעלי מניעים מפוקפקים. ג'פרסון הוא בעל יכולות על-אנושיות מולדות של הפקת חשמל. הוא שמע לעצת חברו הטוב, הפך לגיבור-על בעל תחפושת ויצא להגנת שכונת הולדתו. בעקבות אובדן כוחותיו, הוא הפך לפסיכוסומטי, אך באטמן עזר לו להשיב את כוחותיו ובהמשך גייס אותו לקבוצת אאוטסיידרס אותה הקים.
דמותו של ברק שחור מדורגת במקום ה-85 ברשימת מאה גיבורי העל הגדולים, לפי אתר IGN. את דמותו בסדרת הלייב אקשן "ברק שחור" מגלם השחקן קראס ויליאמס.
ברק שחור הוא הראשון מבין גיבורי העל השחורים שקיבל סדרת קומיקס נפרדת משלו.
האבטיפוס של הדמות נוצרה על ידי וון אידן ואיזבלה בהתחלה כגזען לבן שהופך לאיש שחור עם כוחות על כשהוא מתרגז. הרעיון עבר ליטושים רבים עד שהפך לברק שחור. שנים אחרי זה, כותב הקומיקס דווין מקדפי הביא לדפי הקומיקס גרסה דומה של האבטיפוס, בשם ה"מפציץ השחור".
ראו גם

חזיז שחור - דמות בדיונית של חברת מארוול קומיקס המתחרה
הערות שוליים

↑  Top 100 Comic Book Heroes: #85 Black Lightning
| --- | --- |
בקרת זהויות :  LCCN: no2018015382  VIAF: 32151836479820400830   WorldCat (עם VIAF): 32151836479820400830 
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
תשובה?

"תשובה?" הוא אלבום האולפן השלישי של הזמרת נרקיס שיצא לאור בסוף מרץ 2024. נדב (נאבי) אהרוני הפיק את האלבום.
הפקה

שירי האלבום נכתבו על ידי נרקיס יחד עם צליל קליפי. מרבית השירים נכתבו לפני אירועי השבעה באוקטובר, אל לדבריה של נרקיס, האירועים נתנו משמעות נוספת לשירים.
השיר "הבלדה למחכות" יצא לאור ב-5 בנובמבר 2023 בצל אירועי מלחמת חרבות ברזל והגיע למקום הרביעי במצעד של מדיה פורסט. לאחר יציאת האלבום הוציאה את השיר "הכל לטובה" שעוסק בהתמודדות האישית שלה בחיי הרווקות.
השיר "גן המשחקים" עוסק באירוע תקיפה מינית אותו חוותה בגיל 5 בגן משחקים.
יציאת האלבום לוותה בשלושה וידאו קליפים שצולמו בהאנגר בפולין. הקונספט המשותף לשלושת השירים הוא של הופעה לפני מסך בגובה 12 מטר אך עם חלל ריק מאדם נבחר כמשל על האדם הקטן מול האלוקות, ועל הפרופורציות החדשות שנוצרו בעקבות המלחמה.
הצלחה

השירים "הכל לטובה" ו"אמן" הצליחו להיכנס למצעדי הפזמונים השונים.
"אמן" הגיע למקום השני במצעד העברי של מדיה פורסט בשבוע ה-24 של שנת 2024, ו"הכל לטובה" הגיע למקום השני במצעד של השבוע ה-19 של אותה השנה.
רשימת רצועות

| מס' | שם | מילים | לחן | הפקה | משך |
| --- | --- | --- | --- | --- | --- |
| 1. | שליח  | אלמוג קריאף, צליל קליפי ונדב אהרוני | אלמוג קריאף, צליל קליפי ונדב אהרוני | נדב אהרוני | 3:34 |
| 2. | הכל לטובה  | נרקיס, גיל ויין וקליפי | גיל ויין וקליפי | גיל ויין | 2:42 |
| 3. | גן המשחקים  | קליפי | קליפי וליאור אברמוב | אהרוני | 3:16 |
| 4. | תילחם עליי  | נרקיס וקליפי | נרקיס, קליפי ואברמוב | אהרוני | 3:07 |
| 5. | אש אהבתי  | נרקיס וקליפי | נרקיס, קליפי ואברמוב | אהרוני | 3:28 |
| 6. | פחד גבהים  | נרקיס וקליפי | קליפי ואברמוב | אהרוני | 2:64 |
| 7. | אמן (עם עטר מיינר)   | נרקיס וקליפי | נרקיס וקליפי | אהרוני, ליאור אברמוב, עטר מיינר וזוהר ברק | 3:57 |
| 8. | סיפור אחר  | נרקיס, קליפי, רז סלונימסקי ואלדר משה | נרקיס, רז סלומינסקי ואלדר משה | גלעד שמואלי | 3:12 |
| 9. | הבלדה למחכות  | נרקיס, קליפי ומור ששון | קליפי ומור ששון | אהרוני | 2:34 |
| 10. | שלום עליכם  | מן המקורות | נרקיס, קליפי ואהרוני | אהרוני | 5:51 |
| משך כולל: | משך כולל: | משך כולל: | משך כולל: | משך כולל: | 34:00 |
הערות שוליים

↑  נרקיס – תשובה?, הבלוג של יובל אראל, 26 במרץ 2024
↑  רינת קרמר יבלינוביץ, ‏"הבלדה למחכות": נרקיס בשיר מלחמה חדש, באתר "סרוגים", 5 בנובמבר 2023
↑  נרקיס פותחת הכל על החיים לבד: "שונאת את השאלות",  באתר כיפה, 31 במרץ 2024
↑  דודי פטימר, ‏פרח אמיתי: את האלבום החדש של נרקיס אסור לכם לפספס, באתר מעריב אונליין, 31 במרץ 2024
↑  אריאל פייגלין, נרקיס חוזרת עם אלבום חדש: "פעם אני בטוב עם אלוהים ופעם הוא מסתתר לי", באתר ערוץ 7, 26 במרץ 2024
↑  מדיה פורסט - המצעד הישראלי השבועי, באתר מדיה פורסט, יש לבחור בשבוע ה-22 של שנת 2024, ‏2 ביוני 2024
| --- | --- |
בקרת זהויות :  MusicBrainz release group: fb303457-647d-44a4-8dbe-5cf69c381e01
גלנדון ואיזבלה

אין תמונה חופשית
גלנדון ואיזבלה (שמות העט של רני ואבישג לבנון, בהתאמה) הם בעל ואשה הפועלים יחד כיוצרי קומיקס ישראלי.
גלנדון ואיזבלה היו ממקימי חבורת A4, יחד עם דודו גבע, יובל כספי, ניר מטרסו, רפאל פוגל ועוד. הם הוציאו את החוברות "כסאח וזוהמה" ו"מר אכזר וראשזין פותחים עסק+Isabella on Acid" והשתתפו בפרויקטים כמו Plan B וספרות זולה. בשנים 2007-2008 כתבו ואיירו את המדור "סטריפרז", שהופיע בעיתון "רייטינג". בשנים 2008-2009 כתבו ואיירו את רצועת הקומיקס היומית "יוסי ואוסי", שהתפרסמה בעיתון "24 דקות".
אנימציה

בנוסף לקומיקס, עוסקים גלנדון ואיזבלה באנימציה, בעיקר של קליפים. בסוף שנות התשעים יצר גלנדון את הסדרה "ביק ושיק" ששודרה ב"מקרה לילה", תוכניתו של שי אביבי.
בנובמבר 2009 שודרה בערוץ ביפ סדרת ההנפשה "כלום" שיצרו השניים. פרקי הסדרה, אורך כל אחד כ-5 דקות, עוסקים באופן בוטה בארבעה בני נוער שמתנסים בסמים וביחסי מין.
לגלנדון ואיזבלה שלוש בנות - נינה, ללה וימי לבנון, והם חיים ויוצרים בפרדס חנה.
אנימציה > קליפים (רשימה חלקית)

רמי פורטיס ושלומי ברכה - משאית פיננסית (1998)
חוה אלברשטיין וברי סחרוף - הצל (2003)
השפן הנכון - I Love You When You 8 Me‏ (2006)
דודי לוי - לולו (2007)
היהודים - יותר לא נלחם (2015)
נועם אקוטונס - צוללים (2017)
יוני רכטר - צליל מתי הוא מתחיל (2017)
פיגוע הירי בצומת בית הערבה

| חלק מהסכסוך הישראלי-פלסטיני, פיגועי טרור נגד ישראלים בישראל ובשטחים ב-2023 |
| --- | --- |
צומת כביש 1 עם כביש 90
צומת כביש 1 עם כביש 90
 תאריך:  27 בפברואר 2023
 תאריך עברי:  ו' באדר ה'תשפ"ג
 מקום:  צומת בית הערבה, ישראל
 מטרה:  יהודים
 קואורדינטות:  31°47′59″N 35°29′25″E﻿ / ﻿31.799747860983°N 35.490176211716°E﻿ / 31.799747860983; 35.490176211716
 סוג:  פיגוע 
 נשק:  אקדח
 הרוגים:  1
 מספר מפגעים:  3
 מניע:  טרור פלסטיני
  (למפת הרי ירושלים מוגדלת) פיגוע הירי בצומת בית הערבה(למפת הרי ירושלים רגילה) פיגוע הירי בצומת בית הערבה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פיגוע הירי בצומת בית הערבה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פיגוע הירי בצומת בית הערבה
 
פיגוע הירי בצומת בית הערבה הוא פיגוע ירי שבוצע ב-27 בפברואר 2023, ו' באדר ה'תשפ"ג, על ידי מחבלים פלסטינים בצומת בית הערבה שליד יריחו, ובו המחבלים פתחו באש לעבר כלי רכב ישראליים בשלוש הזדמנויות. בפיגוע זה נרצח אדם אחד.
הפיגוע

ביום שני בערב, 27 בפברואר 2023, סמוך לשעה 17:27, פתחו שלושה מחבלים פלסטינים בירי מרכב לעבר כלי רכב ישראלים באזור צומת בית הערבה שעל כביש 90. כתוצאה מהירי נפצע באופן אנוש אילן גנלס, אזרח ישראלי-אמריקאי בן 27. הוא פונה לבית החולים הדסה הר הצופים לקבלת טיפול רפואי, אך לאחר מספר שעות נקבע מותו. בוצע ירי לעבר רכב נוסף, בו נסעה משפחה, ולעבר ג'יפ, אך באירועים אלו לא היו נפגעים.
לאחר הירי המשיכו המחבלים בנסיעה לכיוון יריחו, ובשלב מסוים ירדו מרכבם והציתו אותו. במהלך ההצתה ערכו המחבלים חילופי אש עם שוטרים שהגיעו למקום. המחבלים נמלטו, והשוטרים טענו כי פגעו לפחות באחד מהם.
המצוד אחר המחבלים

ב-1 במרץ 2023 איתרו השב"כ, צה"ל ומג"ב את המחבלים בבית בעקבת ג'אבר. כוחות של יחידת דובדבן, גדוד לביאי הבקעה וגדוד 636 הפעילו נוהל סיר לחץ ואחרי קרב יריות עצרו שניים מהמחבלים שביצעו את פיגוע, תפסו אקדח והרגו מחבל נוסף שניסה להימלט.
ראו גם

גל הטרור בישראל (2023)
הערות שוליים

↑  ציוץ של צה"ל, באתר טוויטר, ‏27 בפברואר 2023
↑   כוחות הביטחון עצרו 4 חשודים בביצוע פיגוע הירי בכביש 90, באתר צה"ל, 1 במרץ 2023
↑  אלישע בן קימון, עינב חלבי, אילן גנלס הובא למנוחות: "היה השראה", המחבלים שרצחו אותו נלכדו, באתר ynet, 1 במרץ 2023
ששת (אלבום)

| --- | --- |

 אלבום אולפן מאת ששת
 יצא לאור:  22 בנובמבר 1977
 הוקלט:  אולפני טריטון, אוגוסט-אוקטובר 1977
 סוגה:  רוק מתקדם
 שפה:  עברית
 אורך:  46:25
 חברת תקליטים:  CBS ישראל
 הפקה:  שם טוב לוי דורית לנץ
ששת הוא אלבומם היחיד של להקת ששת, אשר יצא בשנת 1977.
רקע

חברי "ששת" קיבלו רק לאחר פיזורם הצעה מחברת תקליטי "סי-בי-אס" להפיק אלבום המתעד את פעילותם. התקליט, הנושא את שם ההרכב, הוקלט בתקציב נמוך בשלושה ימי הקלטה חיה באולפן בלבד.
ייחודו של האלבום טמון בשילוב יוצא דופן בין סגנונות מוזיקליים מגוונים. הוא אינו תקליט רוק "כסאחיסטי", אך חידושו בשילוב מוזיקה בלקנית ומזרחית וניחוח ישראלי עממי, במוטיבים קלאסיים של רוק מתקדם, ג'אז וסמבה - תערובת בלתי אפשרית לכאורה שמוזגה יחדיו באופן קולח, זורם ובלתי מאולץ. דוגמאות לכך הן למשל הקטע "דבקה" המתחיל ברוח הריקוד המזרחי הידוע אך מסתיים כקטע רוק מובהק, או בקטע "ענבלים" הפותח את האלבום, אשר נעימתו בעלת גוון מלודי וקצבי ישראלי-מזרחי, אולם היא עטופה בעיבוד ג'אז רוק. תערובת זו נותנת את הטון בכל קטעי האלבום.
ארבעה מקטעי האלבום הם קטעים אינסטרומנטליים, ובחמישה הנותרים הסולנים הם רביץ ולוי. ברוח התקופה, שלושה מקטעי האלבום הולחנו לשירי משוררים: "ענבלים" למילותיו של נתן אלתרמן (שהוקלט במקור על ידי נתנאלה), "לו באת" למילים של יונתן רטוש ו"בלילות הסתיו", מהמושמעים בשירי האלבום, למילים של דוד פוגל. השיר "דבקה" מבוסס על "שיר לאדמה" (עודד אבישר/דוד זהבי) אשר לא הוקלט מעולם.
טכנאי ההקלטה באלבום היו לואי להב וטומי פרידמן, ועיצוב העטיפה נעשה בידי דוד טרטקובר, לימים חתן פרס ישראל.
האלבום לא נחל הצלחה מסחרית בזמן הוצאתו. עם השנים זכה להכרה ולהערכה, ושירים ממנו זכו להשמעות תכופות ברדיו. בשנת 1993 יצא האלבום במהדורת תקליטור, ובשנת 2007 יצאה מהדורה מחודשת הכוללת גם את פסקול "מסע אלונקות".
השיר המצליח באלבום, "בלילות הסתיו", זכה לביצוע נוסף, מצליח אף הוא, של שם-טוב לוי עם שלמה גרוניך באלבומם "אלבום משפחתי" בשנת 1983.
רשימת רצועות

| ששת (SHESHET)> מס' | ששת (SHESHET)> שם | ששת (SHESHET)> מילים | ששת (SHESHET)> לחן | ששת (SHESHET)> משך | ששת (SHESHET)>  | ששת (SHESHET)>  | ששת (SHESHET)>  | ששת (SHESHET)>  | ששת (SHESHET)>  |
| --- | --- | --- | --- | --- | --- | --- | --- | --- | --- |
| 1. | ענבלים  | נתן אלתרמן | שם טוב לוי | 05:05 |  |  |  |  |  |
| 2. | צבעים  | (ללא) | שם טוב לוי | 06:52 |  |  |  |  |  |
| 3. | סמבה ברגל שמאל  | יעקב גלעד | יהודית רביץ | 03:31 |  |  |  |  |  |
| 4. | 7/8  | (ללא) | שם טוב לוי | 04:08 |  |  |  |  |  |
| 5. | לו באת  | יונתן רטוש | שם טוב לוי | 02:42 |  |  |  |  |  |
| 6. | בלילות הסתיו  | דוד פוגל | שם טוב לוי | 04:42 |  |  |  |  |  |
| 7. | דבקה  | עודד אבישר | שם טוב לוי (על פי לחן של דוד זהבי) | 06:17 |  |  |  |  |  |
| 8. | דינוזאורוס הבן  | (ללא) | שמוליק ארוך | 06:38 |  |  |  |  |  |
| 9. | פה מינור  | שם טוב לוי | שם טוב לוי | 06:24 |  |  |  |  |  |
| משך כולל: | משך כולל: | משך כולל: | משך כולל: | 46:25 |  |  |  |  |  |
קרדיטים > חברי הלהקה

יהודית רביץ (גיטרה אקוסטית, כלי הקשה, קולות ושירה)
שם טוב לוי (חליל, חליליות, קולות ושירה)
שמוליק בודגוב (גיטרה חשמלית ואקוסטית, קולות)
עדי רנרט (פסנתר, פנדר רודס, האמונד, סינתיסייזר, קולות)
שמוליק ארוך (בס, כלי הקשה, קולות)
איקי לוי (תופים וכלי הקשה)
קרדיטים > אנשים נוספים

הפקה: שם טוב לוי, דורית לנץ
הוקלט באולפני טריטון - אוגוסט 1977 - אוקטובר 1977
טכנאי הקלטה: טומי פרידמן, לואי להב
עוזרת טכנאי: אורית זולוטוב
צילומים: ז'ראר אלון
עיצוב עטיפה: דוד טרטקובר
הערות שוליים

↑  שם טוב לוי - ספר תווים | פסטיבל הפסנתר בתל אביב 2021 🎹, נבדק ב-2022-12-29
↑  ענבלים – פזמונט, באתר pizmonet.co.il
↑  על פי מחקר אישי של מירב מירון http://www.mitkadem.co.il/files/sheshet/sheshet.html
| --- | --- |
בקרת זהויות :  MusicBrainz release group: 0db16f48-1ddc-3cd8-9ca9-185f98e03b0f
אנמי אייס

| --- | --- |

עטיפת "אנמי אייס: מלחמה בשחקים".
 סוג:  גיבור-על
 הוצאה לאור:  DC קומיקס
 הופעה ראשונה:  Our Army at War #151 (פברואר 1965)
 יוצרים:  רוברט קניגר, ג'ו קוברט
 מידע
 שם אמיתי:  הנס פון האמר
 כינויים:  הפטיש מהגיהנום
 סטטוס:  פעיל
 מקצוע:  חייל, טייס, טייס קרב
 חבר בקבוצה:  חמשת הלוחמים מהנצח
 אזרחות:  גרמניה 
 דמויות קשורות
 משפחה:  אילסה פון האמר (נכדה רבא) אינגריד פון האמר (אשה, מתה) אוטו פון האמר (אבא, מת) אנאיז פון האמר (בת דודה, מתה) אנטון, אניאלה וגרגורי ארקיין (אחיינים)
 
אנמי אייס (Enemy Ace) היא סדרת חוברות קומיקס המפורסמת על ידי חברת DC קומיקס אודות אלוף הפלות ואנטי גיבור גרמני במלחמת העולם הראשונה ומלחמת העולם השנייה בשם הנס פון האמר, הידוע בכינויו "הפטיש מהגיהנום".
אנמי אייס עשה את הופעת הבכורה שלו בכותר "הצבא שלנו במלחמה" (Our Army At War) בפברואר 1965 כסיפור משני, אולם הצליח למרות זאת לצבור פופולריות בקרב הקוראים. יוצרי אנמי אייס היו רוברט קניגר וג'ו קוברט.
הנס פון האמר

דמותו של פון האמר מבוססת על האייס הגרמני ממלחמת העולם הראשונה מנפרד פון ריכטהופן "הברון האדום", קווי הדמיון נשענים על כך ששניהם הטיסו מטוסים צבועים באדום והיו ממוצא אריסטוקרטי. בגרפיק נובל אנמי אייס: מלחמה בשחקים, המספר את קורותיו של פון האמר כטייס ההלופטוואפה במלחמת העולם השנייה, יש דמיון מסוים בין החלק הראשון של הסיפור (המתרחש בחזית המזרחית) לבין קורותיו של טייס הלופטוואפה הנס אולריך רודל, ובחלק השני של הסיפור (המתרחש בגרמניה ממש לפני תום המלחמה) יש דמיון לקורותיו של טייס הלופטוואפה אדולף גאלאנד.
המיוחד בהצגת דמותו של פון האמר ביב בכך שלא הוצג כנבל גרמני, אלא כאיש בעל כבוד אבירי הרדוף על ידי המוות המתמיד סביבו, בזמן מלחמת העולם השנייה הוא מוצג כאדם מצפוני המצוי בקונפליקט תמידי בין שנאתו למשטר הנאצי לבין תחושת החובה והנאמנות שלו לעם הגרמני ולגרמניה.
רומנים גרפיים

בנוסף לסיפורים המקוריים משנות השישים, אנמי אייס הופיעה בשני רומנים גרפיים:
אנמי אייס: אידיליה מלחמתית - בגרפיק נובל זה מתגלה כי פון האמר חי עד 1969. הסיפור סובב סביב ריאיון שהוא נותן לעיתונאי ותיק מלחמת וייטנאם.
אנמי אייס: מלחמה בשחקים - בגרפיק נובל זה, פון האמר מוחזר לשירות בחיל האוויר הגרמני ומפקד על כנף טיס בחזית המזרחית ובהגנה על גרמניה.
מטוסים שפון האמר הטיס

פוקר Dr.1 - מלחמת העולם הראשונה.
מסרשמיט Bf 109 - מלחמת העולם השנייה, החזית המזרחית.
מסרשמיט Me-262 - מלחמת העולם השנייה, ההגנה על גרמניה.
החרק האורב

| --- | --- |

החרק האורב, כפי שהופיע על עטיפת חוברת Ambush Bug: Year None #1 מספטמבר 2008. אמנות מאת ג'. ה. ויליאמס השלישי.
 סוג:  גיבור-על
 הוצאה לאור:  DC קומיקס
 הופעה ראשונה:  DC Comics Presents #52 (דצמבר 1982)
 יוצרים:  פול קופרברג וקית' גיפן
 מידע
 שם אמיתי:  אירווין שוואב
 סטטוס:  פעיל
 מקצוע:  גיבור-על
 כוחות:  טלפורטציה, כוח, סיבולת ועמידות על-אנושיים, טפרים חדים כתער, זמישות, תעופה, מיומנות בקרב פנים אל פנים
 חבר בקבוצה:  ערוץ 52
 חבר לשעבר בקבוצה:  ליגת הצדק, פטרול האבדון, יחידת המתאבדים, ליגת הצדק של האנרכיה, יחידת או-או
 אזרחות:  ארצות הברית 
 
החרק האורב (באנגלית: Ambush Bug) הוא דמות בדיונית של גיבור-על המופיע בחוברות הקומיקס ביקום DC קומיקס. הדמות הופיעה לראשונה בחוברת DC Comics Presents #52 מדצמבר 1982 והיא נוצרה בידי הכותב פול קופרברג והמאייר קית' גיפן.
החרק האורב הוא האלטר-אגו של אירווין שוואב, אדם שקיבל חליפה ירוקה בצורת חרק המאפשרת טלפורטציה. החליפה נשלחה מכוכב הלכת שוואב בהשמדתו כחלק ממלתחת בגדים שלמה, וזו יורטה בידי עכביש רדיואקטיבי חללי ענקי. לאחר ההתרסקות בכדור הארץ, רק שני פריטים שרדו - חליפת החרק האורב וגרב מרושע וחי בעל מסכת מתכת כפארודיה על דוקטור דום מחברת מארוול קומיקס המתחרה. בהופעותיו הראשונות בחוברות DC Comics Presents הוא הופיע כנבל ומטרד, ולאחר מפגשים עם סופרמן החליט לשנות את דרכיו ולהפוך לגיבור. במקור הוא ביצע טלפורטציה באמצעות חרקים השוכנים באנטנות שבמסכתו, אך לאחר שהאנטנות התפוצצו ותלבושתו נעשתה שחורה זמנית (כפארודיה על שינוי תלבושתו של ספיידרמן ממארוול קומיקס באירועי "מלחמות סודיות") יכל לבצע טלפורטציה לבדו.
בשנת 1985 נכתבה לדמות למיני-סדרה בת 4 חוברות, בה הוא "מאמץ" בובה שמצא ונלחם בנבל בשם סקברד מקומיקס אחר של DC. סקברד הובס ועזב כאשר הבין שהוא בקומיקס הלא נכון. לדמות נכתבה מיני-סדרה נוספת בה נלחם בגרב המרושע, ובסופה "עזב" את יקום DC. הוא הופיע בשנת 2001 בקבוצת "ליגת הצדק של האנרכיה" המורכבת מהארלי קווין, טריקסטר ואיש הפלסטיק בין היתר, נעשה חבר בליגת הצדק של פיירסטורם לאחר "המשבר האינסופי" אשר פורקה במהירות, וג'ימי אולסן השתמש בכוחותיו במהלך הספירה לאחור למשבר האחרון. בשנת 2008 נכתבה לדמות מיני-סדרה נוספת בעלת 7 חוברות. החוברת השישית לא פורסמה, אך המספור המשיך ודילג על החוברת השישית. הדמות נעשתה לחברה בקבוצת פטרול האבדון עד לאתחול המחודש של יקום DC.
החרק האורב מופיע לאחר האתחול המחודש כחבר ב"ערוץ 52" המסקר אירועים ביקום DC.  הדמות היא פארודית וסאטירית השוברת את הקיר הרביעי, המוצגת כקוראת קומיקס מושבעת. החרק האורב הופיע בסדרת האנימציה "באטמן: האמיצים והנועזים", במשחק ה-MMORPG "יקום די.סי. אונליין" ובמשחק הווידאו "Lego Batman 3: Beyond Gotham".
ראו גם

דדפול והאיש הבלתי אפשרי - דמויות בדיוניות דומות מחברת מארוול קומיקס
איש השעה

| --- | --- |

איש השעה על כל גלגוליו, כפי שהופיעו על עטיפת החוברת JSA #65 מנובמבר 2004, אמנות מאת דון קריימר.
 סוג:  גיבור-על
 הוצאה לאור:  DC קומיקס
 הופעה ראשונה:  רקס טיילר: Adventure Comics #48 (מרץ 1940) ריק טיילר: Infinity Inc. #20 (נובמבר 1985) מת'יו טיילר: JLA #12 (נובמבר 1997)
 יוצרים:  קן פיץ', ברנרד ביילי (רקס) רוי תומאס, דן תומאס, טוד מקפרלן (ריק) גראנט מוריסון, הווארד פורטר (מת'יו)
 מידע
 שם אמיתי:  רקס טיילר ריצ'רד "ריק" טיילר מת'יו טיילר
 סטטוס:  פעיל
 מקצוע:  גיבור-על
 כוחות:  כוחות על-אנושיים, סיבולת ומהירות גבוהה, יכולת חיזוי לשעה מאוחר יותר, ראיית לילה ויכולת לשרוד מתחת לפני הים
 חברוּת בקבוצה:  חברת הצדק של אמריקה
 חברוּּת לשעבר בקבוצה:  אינסופיות בע"מ
 דמויות קשורות
 משפחה:  רקס טיילר ווונדי האריס (הורים) ג'סי צ'יימברס (אשה)
איש השעה (באנגלית: Hourman) הוא דמות בדיונית של גיבור-על המופיעה בחוברות הקומיקס חברת הצדק של אמריקה ביקום DC קומיקס. איש השעה המקורי (רקס טיילר) הופיע לראשונה בחוברת Adventure Comics #48 ממרץ 1940, ונוצר על ידי הכותב קן פיץ' והמאייר ברנרד ביילי.
איש השעה הוא האלטר אגו אותו חולקים שלוש דמויות - רקס טיילר (איש השעה מתור הזהב של הקומיקס), ריצ'רד "ריק" טיילר (איש השעה מהעידן המודרני של הקומיקס) ומת'יו טיילר (איש השעה אנדרואיד מהמאה ה-853).
את דמותו של איש השעה רקס טיילר מגלם בסדרת הלייב אקשן "אגדות המחר" השחקן פטריק ג'יי אדמס.
ביוגרפיה בדיונית > רקס טיילר

רקס טיילר היה מדען שגדל באפסטייט ניו יורק ופיתח חיבה לכימיה בכלל וביוכימיה בפרט. בימי לימודיו במכללה, הוא מצא עבודה בחקר ויטמינים ותוספי הורמונים. סדרת תגליות ותאונות הובילה אותו לגילוי ויטמין פלא בשם "מיראקלו", שמנה מרוכזת שלו הגדילה את כוחו הפיזי ואת מהירותו לאין שיעור, אם כי לתקופה מוגבלת של כשעה. הוא בוחר להשתמש ביכולות אלו למטרה טובה, והופך לגיבור-על הפועל בעיר אפלטון סיטי. הפך לחבר מייסד של חברת הצדק של אמריקה, ובהמשך לאחד מחברי "לוחמי החופש" ו"יחידת אול-סטאר" המלחמתיות.
שלא כמו גיבורי-על אחרים מתור הזהב, דמותו של רקס טיילר הפכה לדמות מורכבת כאשר הוא התמכר למיראקלו, ממנו שאב את כוחותיו וכן הפך לאובססיבי בלחימתו בפשע. הוא נהג להילחם ללא הרף בהתמכרויותיו, ונהרג לאחר שהוא וחבריו לקבוצה לחמו בנבל נוסע בזמן בשם אקסטנט באירועי שעת אפס: משבר בזמן של שנת 1994.
עקב טיבו הממכר של מיראקלו, רקס טיילר מצא מספר דרכים שונות להפעיל את כוחותיו. בין היתר, הוא השתמש בסוללת כוח בעלת אור שחור (בדומה לזו של גרין לנטרן) אשר תפעיל את שיירי מיראקלו בדמו.
ביוגרפיה בדיונית > ריק טיילר

ריצ'רד "ריק" טיילר, בנו של רקס, נטל את זהותו של איש השעה בזמן המשבר בעולמות האינסופיים. ריק בלע מספר כדורים המכילים מיראקלו כדי לעזור לו להציל אנשים לכודים בבית חולים בוער. לאחר מספר שנים בהן חבר לקבוצת "אינסופיות בע"מ" – קבוצה בה חברים בניהם של גיבורים מתור הזהב – ריק התמכר אף הוא למיראקלו וחלה, אך נרפא מההתמכרות בידי אמאזו, אנדרואיד המתחזה לאיש השעה השלישי. הוא הצליח להתגבר על השדים הפנימיים שבו והשיב לעצמו את בריאותו הרופפת. הוא הצטרף לקבוצת לוחמי חופש בזמן קשת הסיפור "רעם מתגנב". בנוסף, האנדרואיד נתן לו שעון חול מלא טכיונים שהעניקו לריק חזיונות למשך שעה אחת לתוך העתיד. יכולת נוספת אותה קיבל היא האפשרות לבקר את אביו רגע לפני מותו וקפוא בזמן בממד חוץ שנקרא "נקודת זמן".
לאחרונה, ריק נפצע בקרב, והחליף מקומות עם אביו כדי להציל את חייו. מת'יו טיילר, איש השעה השלישי מהעתיד, לקח את רקס וכמה מחברי חברת הצדק לנקודת הזמן כדי להציל את חייו של ריק. פרק הזמן של שעה שניתן לרקס פג, בדיוק כשדוקטור מידנייט ומת'יו ריפאו את ריק מפציעותיו. האב ובנו נלחמו אחד בשני על מקומם בקרב עם אסטנט. בסופו של דבר, מת'יו טיילר לקח את מקומו של רקס והושמד. רקס וריק חזרו לכדור הארץ, וריק מתפקד כאיש השעה הנוכחי. הוא בעלה של ג'סי צ'יימברס.